આપણે ત્યાં વેપારી અને ગ્રાહક વચ્ચે લેણ-દેણનો હિસાબ બરાબર હોય છે તેમ પોલિટીકલ પાર્ટી કે જેઓ સરકારને હેન્ડલ કરે છે તેમાં પણ હિસાબ બરાબર હોવો જોઇએ. સરકાર દરવર્ષે બજેટ બનાવે છે તેમાં જમા-ઉધાર સરખાં હોવા જોઇએ- જો ઉધાર વધારે હોય તો સરકાર ચલાવવામાં તકલીફ પડે છે. આજે ભારતનું પ્રત્યેક પરિવાર તેના બે છેડા ભેગા કરવા મથી રહ્યું છે. બેન્કો હવાલદાર બની છે. લોન બાકી હોય તો મેસેજના મારા ચલાવીને પઠાણી ઉઘરાણી કરે છે પરંતુ વિજય માલ્યા જેવા માલેતુજારોનો વાળ પણ વાંકો કરી શકતી નથી. બેન્કો સમતોલપણું ખોઇ રહી છે. આપણે તો બેન્કોમાં મિનિમમ બેલેન્સ પણ રાખી શકતા નથી. કેન્દ્ર અને રાજ્યના સબંધોમાં પણ આવું જ છે. રાજ્ય પાસેથી જેટલું કેન્દ્ર લેતી હોય છે તેટલું રાજ્યને વિકાસ માટે પાછું આપવું પડે છે. પરંતુ અહીં તો 75 વર્સિસ 25 ટકા છે. 100 ટકા લઇને 25 ટકા પાછું આપે છે. આ છે આપણી નબળાઇ, પછી ક્યાંથી હેપ્પીનેસને આપણે જીડીપી બનાવી શકીએ...